Адзін з нашых галоўных сапернікаў знаходзіцца ў ваколіцах літоўскай сталіцы. Паводле разлікаў Французскага нацыянальнага геаграфічнага інстытута, зробленых яшчэ ў 1989 годзе, на поўнач ад Вільні, недалёка ад вёскі Пурнушкес, знаходзіцца той “пуп”, ад якога роўная колькасць кіламетраў аддзяляе любую ўскраіну Старога Свету. 1 мая 2004 года, у гонар уступлення Літвы ў ЕС, уздоўж шашы Вільня — Малетай быў адкрыты манумент работы вядомага скульптара Гедзімінаса Якубоніса — калона з белага мармуру, увянчаная каронай з залатымі пяціканцовымі зоркамі.